चालू वित्त वर्ष में एक लाख करोड़ रुपये के आईटी रिफंड लक्ष्य  
आयकर विभाग ने चालू वित्त वर्ष में एक लाख करोड़ रुपये आयकर रिफंड का लक्ष्य रखा है।
आयकर विभाग ने चालू वित्त वर्ष में एक लाख करोड़ रुपये आयकर रिफंड का लक्ष्य रखा है। पिछले वित्त वर्ष में विभाग ने 73,000 करोड़ रुपये आयकरदाताओं को लौटाये थे।  केंद्रीय प्रत्यक्ष कर बोर्ड (सीबीडीटी) के निवर्तमान चेयरमैन सुधीर चंद्रा ने कहा, हमारा चालू वित्त वर्ष में लगभग एक लाख करोड़ रुपये की कर वापसी का लक्ष्य है। उन्होंने विश्वास जताया कि 2011-12 में प्रत्यक्ष कर वसूली लक्ष्य को हासिल कर लिया जाएगा।  उन्होंने कहा कि चालू वित्त वर्ष के पहले दो महीने में 32.5 लाख दावाकर्ताओं को करीब 30,000 करोड़ रुपये लौटाए गए हैं। चंद्रा ने कहा कि अर्थव्यवस्था में नरमी की आशंका के बावजूद 2011-12 में प्रत्यक्ष कर वसूली लय को हासिल कर लिये जाने की उम्मीद है। सरकार ने 2011-12 के लिये 5.32 लाख करोड़ रुपये की प्रत्यक्ष कर वसूली का लक्ष्य रखा है।